หลังฉีดมีรอยเข็มที่แผลชัดมาก และแผลมีสีแดงทำให้เห็นชัดกว่าก่อนฉีด อยากทราบว่าเกิดจากการผิดพลาดอะไรหรือเปล่า ปกติแล้วหลังฉีดแผลจะมีสีแดงบวมเป็นปกติหรือเปล่า แผลจะกลับมาเป็นปกติดีไหมคะ
สวัสดีค่ะ การฉีดสเตียรอยด์เข้าเฉพาะที่เพื่อรักษารอยแผลเป็นนูนนั้น อาจจะต้องฉีดเป็นจำนวนหลายครั้งขึ้นกับขนาดของแผลเป็นนูน หลังฉีดอาจจะมีอาการรอยแผลแดงขึ้นร่วมกับปวด บวมได้เล็กน้อย ซึ่งจะค่อยๆยุบไปเองภายใน 1-3 วันค่ะหากแผลแดงชัดมาก ปวด บวมมากขึ้น ไม่ทุเลา ควรกลับไปพบแพทย์ที่รักษาอีกครั้ง เพราะอาจเกิดภาวะแทรกซ้อนเช่นมีเลือดคั่งอยู่ มีการอักเสบหรือติดเชื้อใต้ชั้นผิวหนัง เป็นต้น ขณะนี้อาจรับประทานยาแก้ปวด ร่วมกับประคบเย็นบริเวณที่ปวดและแดงไปก่อนได้